ती लेखहरूले व्यवसायको योजना कसरी बनाउने, त्यसको दर्ता लगायतको प्रक्रिया के हुन्छ, नियम तथा कार्यविधिहरू के छन्, व्यवस्थापन तथा वित्तीय योजना किन जरुरत पर्छ भन्ने जस्ता जानकारी दिन्छन्। साथसाथै यो पोर्टलले प्राविधिक ज्ञान भएर पनि वेरोजगार तथा अर्ध बेरोजगार रहेका इलेक्ट्रिसियन, प्लम्बर, गार्डनेर जस्ता धेरै प्राविधिकहरूलाई सेवाग्राही सम्म पुर्‍याएर रोजगारीको अवसरहरू पनि प्रदान गर्ने प्रयास गरेको छ। त्यसको लागि विकास उद्यमीले प्राविधिक शिक्षा तथा व्यावसायिक तालिम परिषद् (CTEVT) र राष्ट्रिय तालिम परीक्षण बोर्ड (NSTB) सँग समझदारीपत्रमा हस्ताक्षर पनि गरेको छ। त्यसको लाभ उठाउँदै प्रयोगकर्ताहरूले सिटिइभिटी अन्तर्गत ट्रेनिङ डिभिजनमा प्राप्त हुने विभिन्न सीप विकासका अवसरहरूसम्म पहुँच विस्तार गर्न सक्नेछन्।
